gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3340, del 29-09-1998 (1998/8007)

Informació pública del Projecte d'Expropiació per Taxació Conjunta de la Unitat d'Execució 2 Santa Bàrbara.
-----------------------------------------------------------------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/8007


Organisme emissor
:   Ajuntament de Carcaixent

Tipus de document
:   Anunci

Informació pública del Projecte d'Expropiació per Taxació Conjunta de la Unitat d'Execució 2 Santa Bàrbara. [1998/M8007]
  
Vist l'acord del Ple del passat dia 30 de juliol d'aquest Ajuntament, pel qual s'aprova el Projecte d'Expropiació per Taxació Conjunta, redactat per l'adjudicatari del Programa de la Unitat d'Execució 2 Santa Bárbara a instàncies dels interessats.
  
Atenent al que disposen els punts cinqué i sisé de l'esmentat acord, i de conformitat amb l'article 202.3 del Reial Decret 3.288/1978, de 25 d'agost, es procedeix a exposar al públic pel termini d'un mes, la relació dels béns i drets afectats que s'adjunta, així com tots els documents indicats en el dit article perquè puguen presentar-hi al·legacions. Els documents podran ser examinats en l'Ajuntament, a l'edifici del Palau de la Marquesa, plaça Major, 2, segona planta.
Diari Oficial de la Generalitat Valenciana


Sumari del DOGV 3211, del 26-03-1998 (1998/1827)

RESOLUCIÓ de 18 de febrer de 1998, de la Universitat de València, per la qual es nomena, en virtut de concurs, el senyor Elies Furió Blasco, professor titular d'universitat de l'àrea de coneixement d'Economia Aplicada.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/1827


Organisme emissor
:   Universitat de València

Tipus de document
:   Resolució

Resolució de 18 de febrer de 1998, de la Universitat de València, per la qual es nomena, en virtut de concurs, el senyor Elies Furió Blasco, professor titular d'universitat de l'àrea de coneixement d'Economia Aplicada. [1998/M1827]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 28 de maig de 1997 (BOE de 13 de maig de 1997) per a la provisió de la plaça de professor titular d'escola universitària de l'àrea de coneixement d'Economia Aplicada (concurs número 100/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Elies Furió Blasco professor titular d'universitat en l'àrea de coneixement d'Economia Aplicada, adscrita al Departament d'Economia Aplicada.
  
València, 18 de febrer de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3367, del 06-11-1998 (1998/9489)

Informació pública d'una modificació puntual del vigent Pla General Municipal d'Ordenació.
------------------------------------------------------------------------------------------

### Dades del document

Número de DOGV
:   3367

Data del DOGV
:   06-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9489


Organisme emissor
:   Ajuntament d'Alacant

Tipus de document
:   Anunci

Informació pública d'una modificació puntual del vigent Pla General Municipal d'Ordenació. [1998/M9489]
  
El Ple de l'Ajuntament, en sessió celebrada el dia 7 de juliol de 1998, va acordar sotmetre a exposició pública, per termini d'un mes, la següent modificació puntual del vigent Pla General Municipal d'Ordenació.
  
- Qualificació com a ús docent d'una parcel·la confrontant amb el Col·legi Nou d'Octubre, entre els carrers de Pinoso i Plus Ultra.
  
La qual cosa es publica perquè en prengueu coneixement, d'acord amb el que disposen els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, i es fa saber que durant l'esmentat termini d'un mes, que es comptarà a partir de la data de publicació d'aquest edicte en el Diari Oficial de la Generalitat Valenciana, es podrà examinar l'expedient al Servei d'Urbanisme i Medi Ambient (c/ Jordi Juan, núm. 1, 3ª planta), de 10.00 a 14.00 hores, així com formular les al·legacions oportunes.
  
L'esmentat acord d'exposició pública determina la suspensió de llicències de parcel·lació, edificació i demolició de terrenys en aquelles zones per a les quals el contingut de la present modificació supose la modificació del règim urbanístic vigent. La dita suspensió durarà fins a l'aprovació definitiva d'aquest expedient, i com a màxim, dos anys a partir de la seua publicació en el DOGV.
  
Alacant, 30 de juliol de 1998.- L'alcalde, p. d., el regidor delegat d'Urbanisme: José Ramón García Santos.
  
 Ajuntament d'Alboraya
Diari Oficial de la Generalitat Valenciana


Sumari del DOGV 3399, del 23-12-1998 (1998/10953)

Rotlle d'apel·lació número 877/1995. Cèdula de notificació.
-----------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10972


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 877/1995. Cèdula de notificació. [1998/S10457]
  
La Secció Sisena de l'Audiència Provincial de València ha dictat, en el rotlle d'apel·lació número 877/1995, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 860
  
- Presidenta:
  
Ana Pérez Tórtola
  
- Magistrat:
  
· Rafael Sempere Doménech
  
· Juan Fermín Prado Arditto
  
València, 2 d'octubre de 1998
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici declaratiu de menor quantia, promogudes davant el Jutjat de Primera Instància número 1 de València, per Factorcat, Entidad de Financiación, SA, contra Allo-Pro-España, SA, i el senyor Eduardo Tomás Rubio, sobre terceria de domini, pendents davant d'aquesta Secció en virtut del recurs d'apel·lació interposat per l'entitat demandant, representat per la procuradora Pilar Palop Folgado i dirigit pel lletrat Antonio García-Granero Ximénez, havent comparegut l'entitat apel·lada, representada per la procuradora Mercedes Barrachina Bello, i dirigit per la lletrada Ana Isabel de Miguel Soldado-Aguilera, no havent comparegut l'altre demandat-apel·lat, a qui se li assenyalaren les estrades del tribunal als efectes oportuns.
  
Decisió
  
1. Desetimar el recurs d'apel·lació formulat per Factorcat, Entidad de Financiación, SA.
  
2. Confirmar la sentència de data 4 de setembre de 1995, del Jutjat de Primera Instància número 1 de València, dictada en les interlocutòries 601/1994, que provenen d'aquest rotlle.
  
3. Imposar les costes d'aquesta alçada a l'apel·lant Factorcat, Entidad de Financiación, SA.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Eduardo Tomás Rubio.
Diari Oficial de la Generalitat Valenciana


Sumari del DOGV 3274, del 29-06-1998 (1998/5438)

ACORD de 4 de juny de 1998, del Govern Valencià, pel qual s'autoritza determinada transferència de crèdit del capítol VII del programa 455.10 Promoció Cultural al capítol VI del programa 458.10 Patrimoni Artístic per import de 5.000.000 PTA.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/5438


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 4 de juny de 1998, del Govern Valencià, pel qual s'autoritza determinada transferència de crèdit del capítol VII del programa 455.10 Promoció Cultural al capítol VI del programa 458.10 Patrimoni Artístic per import de 5.000.000 PTA. [1998/X5438]
  
El Govern Valencià, en la reunió del dia 4 de juny de 1998, adoptà l'acord següent:
  
La Conselleria de Cultura, Educació i Ciència ha proposat transferir crèdit del capítol VII del programa 455.10 Promoció cultural al capítol VI del programa 458.10 Patrimoni Artístic, per a finançar la rehabilitació de la Torre Real de Montroy, que està recollida en el pressupost de la Generalitat Valenciana per a 1998 en la línia de subvenció 2.552 Subvenció a l'Ajuntament de Montroy, annex de transferències de capital del programa 455.10. Atesa la finalitat de la línia de subvenció i sent aquest tipus d'actuacions competència de la Direcció General de Patrimoni Artístic, es proposa que es suprimisca la mencionada línia i es transferisca el crèdit al capítol VI Inversions reals del programa 458.10, dotat d'un projecte destinat a la reforma d'edificis historicoartístics.
  
En conseqüència i en virtut del que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit de l'aplicació pressupostària 74.14.388.32.4 per import de 5.000.000 PTA.
  
Segon
  
Autoritzar l'augment de crèdit de l'aplicació pressupostària 99.95.313.95.5 per import de 5.000.000 PTA.
  
Tercer
  
Autoritzar la supressió en l'annex de transferències de capital del programa 455.10 Promoció Cultural de la línia de subvenció 2.552 "Subvenció a l'Ajuntament de Montroy", així com la desafectació del crèdit que se'n deriva.
  
València, 4 de juny de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3170, del 27-01-1998 (1998/534)

Informació pública del Projecte d'Urbanització corresponent a la U.E.-1 del Pla Parcial El Canyaret i els projectes de reparcel·lació de la U.E.-1 i U.E.-2.
------------------------------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/534


Organisme emissor
:   Ajuntament de Betxí

Tipus de document
:   Anunci

Informació pública del Projecte d'Urbanització corresponent a la U.E.-1 del Pla Parcial El Canyaret i els projectes de reparcel·lació de la U.E.-1 i U.E.-2. [1998/M534]
  
Aquesta Alcaldia Presidència, mitjançant la Resolució de data 30 de desembre de 1997, ha resolt sotmetre a informació pública el Projecte d'Urbanització corresponent a la U.E.-1 del Pla Parcial El Canyaret de Betxí (Castelló), així com els projectes de reparcel·lació de la U.E.-1 i U.E.-2, presentats per l'empresa Calviga, SA.
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i, posteriorment o simultàniament en el Diari Oficial de la Generalitat Valenciana, i s'enviarà un avís als interessats afectats. El termini d'exposició al públic serà de 20 dies, a comptar de l'endemà de la publicació de l'edicte en el Diari Oficial de la Generalitat Valenciana. Durant aquest període els interessats poden formular les al·legacions que els convinguen segons dret, així com consultar l'expedient en l'Ajuntament, de conformitat amb el que estableix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3353, del 19-10-1998 (1998/7967)

Expedient número SU/25/98. Adjudicació del contracte de subministrament d'una màquina de mesurament per coordenades amb destinació al Laboratori Integrat de Disseny i Fabricació de la Unitat Predepartamental de Tecnologia.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3353

Data del DOGV
:   19-10-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/7967


Organisme emissor
:   Universitat Jaume I de Castelló

Tipus de document
:   Anunci

Expedient número SU/25/98. Adjudicació del contracte de subministrament d'una màquina de mesurament per coordenades amb destinació al Laboratori Integrat de Disseny i Fabricació de la Unitat Predepartamental de Tecnologia. [1998/X7967]
  
El Rectorat de la Universitat Jaume I de Castelló, per tal de complir el que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: SU/25/98.
  
2. Objecte del contracte
  
a) Tipus de contracte: subministrament.
  
b) Descripció de l'objecte: una màquina de mesurament per coordenades per al Laboratori Integrat de Disseny i Fabricació de la Unitat Predepartamental de Tecnologia.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 17 de juny de 1998.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: vuit milions cinc-centes mil (8.500.000) pessetes.
  
5. Adjudicació
  
a) Data: 29 de juliol de 1998.
  
b) Contractista: es declara desert.
Diari Oficial de la Generalitat Valenciana


Sumari del DOGV 3169, del 26-01-1998 (1998/265)

Informació pública de la modificació puntual número 3 de la revisió de les Normes Subsidiàries de Planejament.
--------------------------------------------------------------------------------------------------------------

### Dades del document

Número de DOGV
:   3169

Data del DOGV
:   26-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/265


Organisme emissor
:   Ajuntament de Llucena

Tipus de document
:   Anunci

Informació pública de la modificació puntual número 3 de la revisió de les Normes Subsidiàries de Planejament. [1998/M265]
  
Aprovada pel Ple de l'Ajuntament la modificació puntual número 3 de la revisió de les Normes Subsidiàries de Planejament, amb la finalitat d'esmenar anomalies existents en aquesta, amb la correcció de les alineacions de la zona industrial de la Saera i modificar la qualificació d'aquesta zona per a donar coherència a l'edificació d'aquesta.
  
De conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, se sotmet a informació pública durant el període d'un mes perquè els interessats puguen examinar l'expedient i presentar les reclamacions que estimen oportunes.
Diari Oficial de la Generalitat Valenciana


Sumari del DOGV 3193, del 27-02-1998 (1998/1429)

RESOLUCIÓ de 30 de gener de 1998, de la Universitat Jaume I, per la qual es nomena, en virtut de concurs públic, la senyora María Josefa Oltra Mestre professora titular d'universitat en l'àrea de coneixement d'Organització d'Empreses i Màrqueting.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/1429


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 30 de gener de 1998, de la Universitat Jaume I, per la qual es nomena, en virtut de concurs públic, la senyora María Josefa Oltra Mestre professora titular d'universitat en l'àrea de coneixement d'Organització d'Empreses i Màrqueting. [98/A1429]
  
D'acord amb la proposta formulada per la comissió constituïda per a jutjar el concurs públic convocat per la Resolució de 31 de gener 1997, de la Universitat Jaume I, per a la provisió de la plaça de professor titular d'universitat de l'àrea de coneixement d'Organització d'Empreses i Màrqueting (concurs núm. 17/1996), i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i totes altres disposicions que la despleguen, resol:
  
Nomenar la senyora María Josefa Oltra Mestre professora titular d'universitat en l'àrea de coneixement d'Organització d'Empreses, adscrita al Departament d'Administració d'Empreses i Màrqueting.
Diari Oficial de la Generalitat Valenciana


Sumari del DOGV 3192, del 26-02-1998 (1998/1209)

RESOLUCIÓ de 27 de gener de 1998, de la Universitat de València, per la qual nomena, en virtut de concurs, el senyor Alfons Cucó Giner catedràtic d'universitat de l'àrea de coneixement d'Història Contemporània.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3192

Data del DOGV
:   26-02-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/1209


Organisme emissor
:   Universitat de València

Tipus de document
:   Resolució

RESOLUCIÓ de 27 de gener de 1998, de la Universitat de València, per la qual nomena, en virtut de concurs, el senyor Alfons Cucó Giner catedràtic d'universitat de l'àrea de coneixement d'Història Contemporània. [1998/M1209]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 28 de maig de 1997 (BOE de 13 de juny de 1997) per a la provisió de la plaça de catedràtic d'universitat de l'àrea de coneixement d'Història Contemporània (concurs número 91/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar el senyor Alfons Cucó Giner catedràtic d'universitat en l'àrea de coneixement d'Història Contemporània, adscrita al Departament d'Història Contemporània.
Diari Oficial de la Generalitat Valenciana


Sumari del DOGV 3304, del 10-08-1998 (1998/6762)

ACORD de 21 de juliol de 1998, del Govern Valencià, pel qual s'autoritza determinada transferència de crèdit del capítol IV al II del programa 112.40 Relacions Externes per un import de 21.098.018 de pessets.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/6762


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 21 de juliol de 1998, del Govern Valencià, pel qual s'autoritza determinada transferència de crèdit del capítol IV al II del programa 112.40 Relacions Externes per un import de 59.333.475 de pessets. [1998/X6762]
  
El Govern Valencià, en la reunió del dia 21 de juliol de 1998, adoptà l'acord següent:
  
A fi de dotar de cobertura pressupostària a la participació en l'organització de diversos congressos i altres esdeveniments per part de la Direcció General de Relacions Externes, cal fer determinada transferència de crèdit del capítol IV Transferències corrents al capítol II Despeses de funcionament del programa 112.40 Relacions Externes per un import de 08.763.789 de pessetes, que comporta la supressió de la línia de subvenció genèrica del mateix programa denominada «Acords de cooperació interregional».
  
En conseqüència i en virtut d'allò que estableixen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostaria 21.83.075.97.3 per import de 92.434.682 de pessetes.
  
Segon
  
Autoritzar l'increment de crèdit en l'aplicació pressupostaria 61.98.065.19.0 per import de 03.769.728 de pessetes.
  
Tercer
  
Autoritzar la minoració en l'annex de transferències corrents del programa 112.40 en les línies de subvenció i pels imports que s'indiquen a continuació:
  
Quart
  
Autoritzar la supressió de la línia de subvenció 1563 «Acords de col·laboració interregional» de l'annex de transferències corrents del programa 112.40 Relacions Externes.
  
València, 21 de juliol de 1998
  
El conseller secretari del Govern Valencià,